**Բրենդա Էնն Սփենսեր** (անգլ.՝ Brenda Ann Spencer, ապրիլի 3, 1962(1962-04-03), Սան Դիեգո, Կալիֆոռնիա, ԱՄՆ), ամերիկուհի մարդասպան, ով կրակ է բացել Սան Դիեգոյում (Կալիֆոռնիա) գտնվող Քլիվլենդի հիմնական դպրոցի աշակերտների վրա։

Մանկություն
-----------

Դեռևս մանուկ հասակից Բրենդան հետաքրքվել է զենքերով և բռնությունների մասին պատմություններով։ 1978 թվականի Սուրբ Ծննդին հայրը նրան նվիրում է 22 տրամաչափի ինքնաձիգ՝ օպտիկական նշանակետով և 500 փամփուշտներով։ Հարևանների խոսքերով՝ Բրենդան փոքրիկ գողություններ էր կատարում, հետաքրքրվում թմրանյութերով և փախչում դասերից։ Համադասարանցիները հիշում էին, որ հրաձգությունից մեկ շաբաթ առաջ Բրենդան նրանց ասել է, որ ուզում է այնպիսի մի մեծ բան, որ հայտնվի հեռուստատեսությունում։

Հրաձգություն
------------

1979 թվականի հունվարի 29-ին տասնվեցամյա Բրենդան իր տան պատուհանից երեսունվեց կրակոց է արձակել դպրոցի մոտ կանգնած երեխաների վրա։ Երեխաներից ութը և մեկ ոստիկան վիրավորվել էին։ Մեծահասակներից երկուսը մահացել էին (Բարթոն Ռեգգը և Մայքլ Շուարը)՝ փորձելով փրկել դպրոցականներին։ Դրանից հետո Բրենդան շրջափակվեց տանը և շուրջ յոթ ժամ դուրս չեկավ։ Ի վերջո նա հանձնվեց։ Երբ նրան հարցրել էին՝ ինչու է արել այդպիսի բան, պատասխանել է. «Ինձ դուր չեն գալիս երկուշաբթիները (անգլ.՝ I Don’t Like Mondays)»: Սենյակի զննումից հետո ոստիկանությունը գտավ միայն գարեջրի ու վիսկիի դատարկ շշեր, սակայն, իրենց խոսքերով, Սփենսերը հրաձգության ժամանակ արկոհոլի ազդեցության տակ չէր։

> 
> 
> Ես պարզապես սկսեցի կրակել, ահա և վերջ։ Ես դա արել եմ ուղղակի, հաճույքի համար։ Պարզապես ես չեմ սիրում երկուշաբթիները։ Իսկ այդպես գոնե ինչ-որ զբաղմունք կլիներ։ Ոչ ոք չի սիրում երկուշաբթիները :
> 
> 
> 
> *Բնօրինակ տեքստ* (անգլ.)  
> 
> *I just started shooting, that's it. I just did it for the fun of it. I just don't like Mondays. I just did it because it's a way to cheer the day up. Nobody likes Mondays..*
> 
> 
> 
>

Դատավճիռ
--------

Ծանր հանցագործության համար տասնվեցամյա Բրենդային դատեցին ինչպես մեծահասակի։ Նա իրեն մեղավոր է ճանաչել երկու սպանության և զինված հարձակման համար՝ ստանալով ցմահ ազատազրկում և 20 տարի անց ներում խնդրելու իրավունք։ Չորս անգամ մերժել են նրա՝ պայմանական ազատման խնդրանքը։ Հաջորդ անգամ նա կարող է դիմել 2019 թվականին։

Հետաքրքիր փաստեր
----------------

* 1993 թվականին Սփենսերը պնդում էր, որ եղել է թմրանյութի և ալկոհոլի ազդեցության տակ, իսկ 2001-ին ասել է, որ հոր կողմից ենթարկել է ընտանեկան բռնության. նա ծեծել է աղջկան և բռնություն կիրառել։ Սակայն այս տարբերակները դժվար թե կարելի է ճիշտ համարել
* Իռլանդական «The Boomtown Rats» խումբը գրել է «I Don’t Like Mondays» երգը

Ծանոթագրություններ
------------------

1. ↑  "I Don't Like Mondays" (in անգլերեն). Արխիվացված է the original 2012 թ․ ապրիլի 22-ին. Retrieved 2009 թ․ դեկտեմբերի 14. `{{cite web}}`: Unknown parameter `|dead-url=` ignored (`|url-status=` suggested) (help); Unknown parameter `|description=` ignored (help)
2. ↑  Существуют другие версии её высказывания («…Because mondays are always so boring» и др)

Արտաքին հղումներ
----------------

* "Several articles from San Diego Union Tribune". Արխիվացված է the original 2012 թ․ փետրվարի 14-ին. Retrieved 2016 թ․ նոյեմբերի 15. `{{cite web}}`: Unknown parameter `|dead-url=` ignored (`|url-status=` suggested) (help)
* I Don’t Like Mondays, from Internet Movie Database
* The Killing of America, from Internet Movie Database